'…die sterfdag [is] beter as die geboortedag' | 4windkoinonia
← Die Kersfees van die valse Jesus
'…met die gees van God vervul…' →
Posted on Desember 25, 2017	by 4windkoinonia
Wow! "…die sterfdag [is] beter as die geboortedag"! Daar staan dit en wie kan dit sien en aanvaar? BAIE MIN.
Die geboortedag in vlees is nie iets om te vier nie. En daar is 'n baie goeie rede daarvoor.
Vieringe van 'n geboortedag word net drie keer in die Skrifte gemeld en elke keer het daar iets spesifiek gebeur – kan jy dit sien in die volgende tekste?
En op 'n dag, terwyl sy seuns en sy dogters besig was om te eet en wyn te drink in die huis van hul oudste broer…..(Job 1:13)…..U seuns en u dogters was besig om te eet en wyn te drink in die huis van hulle oudste broer, toe daar meteens 'n groot wind oor die woestyn kom wat die huis aan die vier hoeke gryp; en dit het op die jongmense geval, sodat hulle gesterf het; en net ek alleen het ontvlug om u dit te vertel. Job 1:18-19
Daar is die drie keer in die Skrifte en al drie kere is daar dood mee verbind. Sê dit vir ons iets? Kan ons hoor wat die gees van God aan ons wil bring?
Geboorte in die vlees en vleeslike herdenking daaraan dui aan op geestelike dood.
Die ware Jesus het nog nooit 'n opdrag gegee dat Sy ware volgelinge Sy verjaarsdag moet vier nie, en hulle doen dit nie.
Jesus se ware volgelinge het ware vrede en nie die vrede wat die wêreld belowe nie.
Die geboortedag in gees is baie beter want dit bring die ware lewe en die ware vrede!
Die geboorte in gees OORTREF alles wat die vlees kan voorsit! Alle moderne Nikodémusse, die godsdiensleiers van die wêreld, en al hul getroue volgelinge sukkel behoorlik om die ware Jesus en Sy Woorde te verstaan. Daarom klou hulle vas aan vlees en vleeslike dinge. Hulle kan nie sien wat die volgende woorde beteken nie al maak hulle aansprake daarop dat hulle "wedergebore" is….
"Wat uit die vlees gebore is, is vlees; en wat uit die Gees gebore is, is gees". Vlees en gees "begeer" teen mekaar:
Maar ek sê: Wandel deur die Gees, dan sal julle nooit die begeerlikheid van die vlees volbring nie; want die vlees begeer teen die Gees, en die Gees teen die vlees; en hulle staan teenoor mekaar, sodat julle nie kan doen wat julle wil nie. Gal 5:16-17